Loki (1ος κύκλος)

Ο πρώτος κύκλος της αμερικανικής τηλεοπτικής σειράς *[[Loki (τηλεοπτική σειρά)|Loki]]*, η οποία είναι βασισμένη στα Marvel Comics και τον ομώνυμο χαρακτήρα, ακολουθεί τον Λόκι μετά τη μεταφορά του στη μυστηριώδη Time Variance Authority (TVA) και αφού έχει κλέψει το Τεσσεράκτιο κατά την διάρκεια των γεγονότων της ταινίας *[[Εκδικητές: Η Τελευταία Πράξη]]* (2019). Εκεί, αναγκάζεται να βοηθήσει τους πράκτορες της TVA να εντοπίσουν και να συλλάβουν μία επικίνδυνη παραλλαγή του εαυτού του. Τα γεγονότα του πρώτου κύκλου διαδραματίζονται μέσα στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Η παραγωγή του κύκλου έγινε από τα Marvel Studios, με τον Μάικλ Γουόλντρον να αποτελεί τον βασικό σεναριογράφο αυτού και την Κέιτ Χέρρον να αναλαμβάνει τη σκηνοθεσία.

Ο Τομ Χίντλστον επιστρέφει στον ρόλο του Λόκι από προηγούμενες ταινίες του franchise, πλαισιωμένος από τους Γκούγκου Μπάθα-Ρο, Γούνμι Μοσάκου, Γιουτζίν Κορδέρο, Τάρα Στρονγκ, Όουεν Γουίλσον, Σοφία Ντι Μαρτίνο, Σάσα Λέιν, Τζακ Βιλ, ΝτεΌμπια Οπαρέι, Ρίτσαρντ Ε. Γκραντ και Τζόναθαν Μέιτζορς. Τον Νοέμβριο του 2018, τα Marvel Studios ανακοίνωσαν επίσημα πως η σειρά *Loki* βρισκόταν στο στάδιο της ανάπτυξης μαζί με αρκετές άλλες σειρές που θα κυκλοφορούσαν στο Disney+, καθώς επίσης και πως στη σειρά θα πρωταγωνιστούσε ο Χίντλστον. Τα γυρίσματα ξεκίνησαν τον Φεβρουάριο του 2020 στην Ατλάντα της Τζόρτζια, αλλά διακόπηκαν ένα μήνα αργότερα λόγω της πανδημίας COVID-19. Η παραγωγή επανεκκίνησε τον Σεπτέμβριο και ολοκληρώθηκε τον Δεκέμβριο της ίδιας χρονιάς. Η σειρά λαμβάνει χώρα μετά τα γεγονότα της ταινίας *Εκδικητές: Η Τελευταία Πράξη*, κατά τη διάρκεια της οποίας μία εκδοχή του Λόκι δημιουργεί ένα καινούριο χρονοδιάγραμμα, το οποίο αποκλίνει από τα γεγονότα της ταινίας *[[Οι Εκδικητές (ταινία, 2012)|Οι Εκδικητές]]* (2012). Ο κύκλος φέρει έναν τόνο αστυνομικού θρίλερ και θέτει τη βάση για τα γεγονότα των ταινιών *[[Doctor Strange in the Multiverse of Madness]]* (2022) και *[[Ant-Man και Wasp: Κβαντομανία]]* (2023).

Ο πρώτος κύκλος της σειράς έκανε πρεμιέρα στο Disney+ στις 9 Ιουνίου 2021, με το τελευταίο επεισόδιο να προβάλλεται στις 14 Ιουλίου. Αποτελείται από έξι συνολικά επεισόδια και αποτελεί μέρος της τέταρτης φάσης του MCU. Ο κύκλος έλαβε γενικά θετικές κριτικές, κυρίως για τις ερμηνείες, τη μουσική και τα οπτικά εφέ του. Η σειρά πήρε το πράσινο φως για δεύτερο κύκλο επεισοδίων τον Ιούλιο του 2021.

## Ηθοποιοί και χαρακτήρες
### Βασικό καστ
* Τομ Χίντλστον ως Λόκι
** Ο Χίντλστον ενσαρκώνει επίσης την εκδοχή του Προέδρου Λόκι
* Γκούγκου Μπάθα-Ρο ως Ραβόνα Ρενσλέιερ
** Η Μπάθα-Ρο ενσαρκώνει επίσης τη Ρεμπέκα Τούρμινεντ
* Γούνμι Μοσάκου ως Κυνηγός B-15
* Γιουτζίν Κορδέρο ως Κέισι και Κυνηγός Κ-5Ε
* Τάρα Στρονγκ ως Miss Minutes (φωνή)
* Όουεν Γουίλσον ως Μόμπιους Μ. Μόμπιους
* Σοφία Ντι Μαρτίνο ως Σίλβι
* Σάσα Λέιν ως Κυνηγός C-20
* Τζακ Βιλ ως Παιδί Λόκι
* ΝτεΌμπια Οπαρέι ως Αλαζόνας Λόκι
* Ρίτσαρντ Ε. Γκραντ ως Κλασσικός Λόκι
* Τζόναθαν Μέιτζορς ως Αυτός Που Παραμένει
** Ο Μέιτζορς χαρίζει επίσης τη φωνή του στους Φύλακες του Χρόνου

### Επαναλαμβανόμενοι και αξιοσημείωτοι γκεστ
* Νιλ Έλλις ως Κυνηγός D-90
* Τζέιμι Αλεξάντερ ως Σιφ (δεν εμφανίζεται στους τίτλους)
* Κρις Χέμσγουορθ ως η φωνή του Throg (δεν εμφανίζεται στους τίτλους)

## Επεισόδια

## Σημειώσεις

## Παραπομπές


## Εξωτερικοί σύνδεσμοι

*
*
*Loki στο Disney+

Κατηγορία:Μέσα της Τέταρτης Φάσης του Κινηματογραφικού Σύμπαντος της Marvel
Κατηγορία:Κύκλοι του Loki